OzLabs/hebrew-wiki-articles huggingface dataset:
שלושים יום קודם החג שואלים ודורשים בהלכות החג

שלושים יום קודם החג שואלים ודורשים בהלכות החג היא הלכה הקובעת כי יש ללמוד את הלכות הפסח שלושים יום לפני חג הפסח.

== מקור ההלכה ==
מקור ההלכה הוא במקרא על פי פירוש התלמוד:

בגמרא מבוארת דעת תנא קמא ששואלים ודורשים בהלכות פסח קודם לפסח שלושים יום, שכך למדנו ממשה רבנו שבפסח ראשון באר עניינו של פסח שני שבא שלושים יום אחריו ואילו רבן שמעון בן גמליאל סובר שצריך רק שבועיים קודם.

דעת תנא קמא נפסקה להלכה בשולחן ערוך, וישנה מחלוקת האם ההלכה היא תקנת חכמים או דין דאורייתא.

== שאר החגים ==
=== שבועות וסוכות ===
הביא המשנה ברורה מחלוקת האם הלכה זו נוהגת גם בשבועות וסוכות:
* יש אומרים שהלכה זו נוהגת גם בשאר ימים טובים משום שעיקר התקנה נוסדה כדי להתכונן להבאת הקורבנות, ובכל אחד משלושת הרגלים היו מביאים שלושה קורבנות: עולת ראייה, שלמי חגיגה ושלמי שמחה, ולכן ראוי ללמוד שלושים יום לפני כל אחד משלושת החגים את הלכות החג.
* יש אומרים שהחיוב הוא רק בפסח משום שיש בו הלכות מרובות, כגון אפית מצות, הגעלת כלים וביעור חמץ, שאם אין עושים אותם היטב קודם הפסח אין להם תקנה בפסח, משא"כ בשאר ימים טובים שאין בהם ריבוי הלכות, שעצרת הרי היא ככל יום טוב ואין בה הלכות המיוחדות לה, וכן בחג הסוכות מעיקר הדין כשרה סוכה של שתי דפנות ושלישית אפילו טפח ורוב לולבים ואתרוגים כשרים, ודי בכמה ימים קודם החג כדי ללמוד הלכות החג.
ב, פירשו את הביטויים "פרוס העצרת" ו"פרוס החג" כחצי מהשלושים יום שלפני שבועות וסוכות (בהתאמה).

=== חנוכה ופורים ===
* כתב התוספות<ref></ref> שאין דין זה נוהג בפורים, ובקונטרס חסדי אבות<ref></ref> כתב, שאף בחנוכה אין דין זה נוהג, שאם בפורים שעיקרו מ'דברי קבלה' וקראוהו יום טוב, אין דין זה נוהג, קל וחומר בחנוכה, שאינו אלא מדרבנן ואף לא קראוהו יום טוב.

שיטה אחרת מצמצמת את משמעות ההלכה ואומרת שכוונת ההלכה לתת זכות קדימה במשך אותם 30 ימים לאנשים שישאלו בנושאי פסח על פני אנשים שישאלו בנושאים אחרים. אבל זה לא אומר שחובה ללמוד רק הלכות פסח בימים אלו<ref></ref>.

== ההלכה בזמננו ==
ישנם מספר שיטות בפוסקים לגבי ההלכה בזמננו:
* כתב הרב יואל סירקיש בספרו בית חדש שכתוב במחזורים שעכשיו בגלות שאין לנו קרבנות אז די לדרוש בשבת שלפני הפסח, והוסיף וכתב, שלאחר שגרם העון שנתפזרו פיזור רב וגרים בכפרים ועיירות ובשבת הגדול באים לקהילה במקום שיש רב דורש, ונשארים שם עד אחר המועד, לכן לא נהגו לדרוש בענייני החג עד שיתאספו כל בני הכפרים בשבת הגדול לשמוע דברי הרב.
* כתב הרב שניאור זלמן מלאדי בספרו שו"ע הרב<ref></ref> 'שבדורות הללו אין החכם שונה הלכות שלושים יום קודם החג לפי שהכל כתוב בספרים, ומצוה על כל אחד ואחד שילמוד הלכות הרגל קודם הרגל עד שיהיה בקי בהן'.
* טעם נוסף הובא בנימוקי הגרי"ב<ref></ref> שהטעם שאין דורשין בהלכות החג שלושים יום קודם החג, כיון שכל עיקר התקנה הייתה רק בבית הוועד [שכך הובא ב ובתוספתא מסכת מגילה: 'שואלין בהלכות פסח בפסח וכו' בבית הוועד שואלין ל' יום'], ועכשיו אין לנו בית הוועד.

== קישורים חיצוניים ==
* 

== הערות שוליים ==

*
קטגוריה:הלכה
גבי אביב

גבי אביב (נולד ב-8 באוגוסט 1952) הוא איש חינוך וקצין צה"ל בדימוס בדרגת אלוף-משנה. שימש המפקד הראשון של חטיבת אפרים.

== ביוגרפיה ==
אביב נולד במרוקו. בן בכור לפנחס, מורה במקצועו ולסוליקה, עקרת בית. באוקטובר 1957, עלה אביב עם משפחתו לארץ למעברת דורה בנתניה, ומשם עברה המשפחה למגדל העמק. 

== שירות צבאי ==
התגייס לצה"ל והתנדב לצנחנים. עבר את הגיבוש ליחידות החטיבתיות והתקבל לפלחה"ן צנחנים. עבר מסלול לוחם וקורס קציני חי"ר. במלחמת יום הכיפורים לחם בחזית הצפון ברמת הגולן. לאחר מספר תפקידים שירת כמפקד פלוגה בנח"ל. בשנת 1978 שימש סגן מפקד פלוגה ומפקד מחזור בבה"ד 1. בעת פרוץ מלחמת לבנון הראשונה, שימש כמפקד גדוד חי"ר בגזרה המערבית בלבנון. בהמשך היה סגן מפקד חטיבה 228. לאחר מכן מונה למפקד מרחב יהודה (גזרת יהודה וגוש עציון), שהפך לאחר מכן לחטיבת יהודה. בתפקיד זה שימש בזמן האינתיפאדה הראשונה. בשנת 1988 מונה למפקד הראשון של חטיבת אפרים שזה עתה הוקמה<ref></ref>. מפקדת החטיבה הוקמה בתוך העיר טול כרם במבנה המשטרה הבריטי מסוג טגארט. בהמשך שימש כסגן ורמ"ט אוגדת איו"ש. לאחר מכן היה סגן מפקד אוגדה 85 עד לפרישתו מצה"ל בשנת 1994.

אביב משרת במילואים בפיקוד צפון.

== לאחר השחרור ==
עם סיום שירותו הצבאי, התמודד אביב על תפקיד ראש עיריית טבריה. לאורך השנים הפך אביב למרצה במספר מוסדות אקדמאיים, לרבות, מכללת אוהלו, אוניברסיטת חיפה ואוניברסיטת American Jewish בלוס אנג'לס, שם חי בין השנים 2005–2011. אביב הוא בעל תואר שני בהיסטוריה ובארכאולוגיה ימית ובעל הסמכה כמדריך טיולים ומורה דרך. עד היום הוא משמש מחנך ומורה להיסטוריה ואזרחות. ב-2020 סיים אביב כבוגר תואר L.L.B במשפטים ומשמש כיום כעורך דין.

== חיים אישיים ==
אביב נשוי לגלי, מנהלת בית ספר, ואב לחמישה. 

== הערות שוליים ==

קטגוריה:אלופי-משנה בצה"ל
קטגוריה:מפקדי חטיבות בצה"ל
קטגוריה:אנשי חינוך ישראלים
קטגוריה:עולים בשנות ה-1950
קטגוריה:ישראלים ילידי מרוקו
קטגוריה:מגדל העמק: אישים
קטגוריה:ישראלים שנולדו ב-1952
דבי בון

דבורה אן בון (באנגלית: Deborah Anne Boone; נולדה ב-22 בספטמבר 1956) היא זמרת, שחקנית ומחברת אמריקאית, הידועה בזכות להיטה הבינלאומי "You Light Up My Life", אשר היה לאחד מהלהיטים הגדולים ביותר בשנת 1977 ובשנות השבעים. השיר כבש את פסגת מצעד הבילבורד הוט 100 וזכה בפרס גראמי לשיר השנה, בטקס שהתקיים בשנת 1978.<ref></ref>

האלבום בו הלהיט נכלל נקרא על שמו You Light Up My Life, תוך שאיגוד תעשיית ההקלטות האמריקאי העניק לו את תואר הפלטינה, על מכירות של למעלה ממיליון עותקים במדינה.<ref name=":0"></ref>

==קורות חיים==
דבורה אן בון, נולדה ב-22 בספטמבר 1956 לזמר הקאנטרי הידוע פאט בון ולשירלי פולי בון. כשבון הייתה בת 14 היא החלה להופיע עם הוריה ושלוש אחיותיה: שרי, לינדי ולורי. בהתחלה, הופעה כל המשפחה בשם "The Pat Boone Family" ובהמשך, הופיעו האחיות בלבד בשם "Boone Girls".

אחיותיה והיא הקליטו בעיקר מוזיקה נוצרית. עם זאת, הן הוציאו גם מוזיקה מסוגת הפופ על ידי חברות התקליטים מוטאון וקורב.

== קריירה מוזיקלית ==
אלבום הבכורה של בון You Light Up My Life, יצא לאור בשנת 1977.<ref></ref> האלבום זכה להצלחה רבה והפך לאחד מאלבומי הבכורה הנמכרים ביותר בארצות הברית בשנות השמונים, כאשר קיבל שם את תואר הפלטינה על ידי איגוד תעשיית ההקלטות האמריקאי.<ref name=":0" /> מתוך האלבום, יצא הסינגל "You Light Up My Life", אשר כבש את פסגת מצעד הבילבורד הוט 100 במשך עשרה שבועות והיה לשיר הראשון בהיסטוריית המצעד שהצליח לעשות זאת.<ref></ref> בנוסף לכך, נבחר השיר פה אחד לשיר המצליח ביותר בשנות השבעים בארצות הברית על ידי הבילבורד.<ref></ref> השיר זיכה את בון בפרס גראמי ושתי מועמדויות, תוך שהיא עצמה זכתה בפרס גראמי לתגלית השנה.<ref></ref>

בשנת 1978, מיהרה בון להוציא אלבום נוסף בשם Midstream, לאור הצלחת הקודם. עם זאת, האלבום לא זכה להצלחה לה ציפו.<ref></ref> בשנה שלאחר מכן, הוציאה אלבום אשר נושא את שמה, Debby Boone.<ref></ref> בשנת 1980, הוציאה את האלבום המצליח, Love Has No Reason.<ref></ref> כבר באותה השנה, הוציאה אלבום נוסף With My Song, שזכה להצלחה בעיקר במצעדי הבילבורד הנוצריים.<ref></ref> בשנת 1981, הוציאה את Savin' It Up, שהגיע למקום ה-49 בלבד במצעד אלבומי הקאנטרי.<ref></ref> לאחר מכן, לקחה הפסקה מעולם המוזיקה עד שהוציאה בשנת 1983 את האלבום Surrender, שהצליח לזכות להצלחה במצעדי הבילבורד הנוצריים.<ref></ref> שנתיים לאחר מכן, יצא Choose Life.<ref></ref>

בשנת 1987, חזרה בון עם האלבום Friends for Life.<ref></ref> האלבום זכה להצלחה רבה במצעדי הבילבורד הנוצריים, בדומה לקודמיו. שנתיים לאחר מכן, יצא האלבום Be Thou My Vision.<ref name=":1"></ref> האלבום ידוע גם בשם Be Thou My Vision: Great Hymns Of Faith.<ref name=":1" /> לאחר ההצלחה לה זכתה בשנות השבעים והשמונים, החליטה בון לקחת הפסקה בת כמה עשרות שנים מעולם המוזיקה, עד שבשנת 2005, חזרה עם האלבום, Reflections of Rosemary.<ref></ref>

לאחר שנים רבות בהן לא הוציאה אלבומי מוזיקה, הוציאה בון בשנת 2013 את האלבום, Swing This.<ref></ref>

== דיסקוגרפיה ==
240x240 פיקסלים

=== אלבומי אולפן ===

== קישורים חיצוניים ==

* 

== הערות שוליים ==

קטגוריה:זמרות פופ אמריקאיות
קטגוריה:זוכות פרס גראמי
קטגוריה:סופרות ילדים ונוער אמריקאיות
קטגוריה:סופרי ילדים ונוער אמריקאים
קטגוריה:זמרי-יוצרי קאנטרי אמריקאים
קטגוריה:אמריקאיות שנולדו ב-1956
קטגוריה:אמריקאים שנולדו ב-1956
סנואו דה פרודקט

קלאודיה אלכסנדרה פליסיאנו (באנגלית: Claudia Alexandra Feliciano; נולדה ב-24 ביוני 1987), הידועה בשם הבמה סנואו דה פרודקט (Snow Tha Product), היא ראפרית ושחקנית אמריקאית ממוצא מקסיקני.

== ביוגרפיה ==
בשנת 2011 הוציאה את סינגל הפריצה שלה, "Holy Shit".<ref></ref> ההצלחה של השיר תפסה את תשומת ליבם של שלוש חברות התקליטים המובילות, סוני, יוניברסל ואטלנטיק אשר יצרו איתה קשר. בסופו של דבר, חתמה סנואו באטלנטיק.<ref></ref>

ב-26 באוקטובר 2012, סנואו הוציאה את אלבום הבכורה שלה, Unorthodox, תחת חסותה של חברת "סטריט סייסנס".<ref></ref> הסינגלים "Drunk Love" ו"Woke Wednesday" מתוך האלבום הפכו לפופולריים מאוד.<ref></ref> באותה השנה, הופיעה בשירים של אמנים מרכזיים, בהם די ג'יי פול וקריז קליקו.

בנובמבר 2012 הופיעה בקונצרט ה-"ABN Reunion" ביוסטון. באותה השנה, ב-12 בדצמבר, הוציאה לאור את המיקסטייפ Good Nights & Bad Mornings.<ref></ref>

בשנת 2018, הוציאה סנואו את המיקסטייפ "Vibe Higher", אותו השיקה בסיבוב הופעות אשר התקיים בין 2017 ל-2018, את המיקסטייפ הוציאה תחת חברת התקליטים העצמאית שלה, "פרודקט אנטרטיינמנט".

== דיסקוגרפיה ==
=== אלבומי אולפן ===
* 2011: Unorthodox

=== מיקסטייפים ===
* 2007: Verbal Assault Vol. 1
* 2008: Raising the Bar
* 2009: Verbal Assault Vol. 2
* 2010: Run Up or Shut Up
* 2010: Wake Ya Game Up, Vol. 1
* 2011: Unorthodox 0.5
* 2012: Good Nights & Bad Mornings
* 2013: Good Nights & Bad Mornings 2: The Hangover
* 2015: The Rest Comes Later
* 2016: Half Way There...Pt. 1
* 2018: Vibe Higher

== קישורים חיצוניים ==
* 

== הערות שוליים ==

קטגוריה:ראפריות אמריקאיות
קטגוריה:אמריקאים ממוצא מקסיקני
קטגוריה:אמניות אטלנטיק רקורדס
קטגוריה:מוזיקאים להט"בים אמריקאים
קטגוריה:אמריקאיות שנולדו ב-1987
קטגוריה:אמריקאים שנולדו ב-1987
אבינו מלכנו (ניגון)

אבינו מלכנו הוא ניגון חב"ד ידוע, שהלחין רבי שניאור זלמן מלאדי, מייסד חסידות חב"ד מהלחנים המוכרים ביותר של תפילת אבינו מלכנו ואחד מהניגונים המכוונים.

==אודות הניגון==
הניגון בנוי משלושה חלקים, החלק הראשון הוא ללא מילים, החלק השני המרכזי מושר במילות תפילת אבינו מלכנו והחלק האחרון מורכב ממנגינה בלבד. מילות החלק המרכזי המושר עם מילים הם:

.

בספר הניגונים חב"ד, "אבינו מלכנו" הוא ניגון מספר ו' (6). בחצר הרבי מלובביץ' היה הניגון מושר בהזדמנויות שונות, בהם בהתוועדויות ובתפילות.

כמה מהזמנים שנהוג בחב"ד לשיר את הניגון; ראש השנה לפני תחילת כל תפילה, לפני תפילת אבינו מלכנו בראש בשנה, יום הכיפורים, בעשרת ימי תשובה ובתענית ציבור. קודם אמירת הסליחות בחודש אלול, ובהתוועדויות בפרט אלו הקשורות עם מלחין הניגון רבי שניאור זלמן מליאדי. בחב"ד נוהגים שלא לנגן את הניגון בשבת מפני שתפילת אבינו מלכנו אינה נאמרת בשבת.

==עיבודים מוזיקליים==
ב־1960 הופיע הניגון באלבום "ניגוני חב"ד 1" של ניח"ח, ב־1996 הופיע השיר ברצועת השיר "התוועדות" באלבום "ניגוני בית אבא" של מרדכי בן-דוד, ב־2002 השיק אברהם פריד אלבום שנקרא אבינו מלכנו על שם השיר והוא הופיע באלבום, ב־2010 הופיע באלבום "ימים נוראים" של לחיים טיש ויצא באותו שנה באלבום אוחילה של אודהליה ברלין, ב־2019 הופיע השיר באלבום "היו זמנים 2" של יעקב שוואקי במחרוזת חב"ד. ובאלבום "עצם הנשמה" 1 של הרב יאיר כלב.

השיר בוצע במהלך השנים גם על ידי חיליק פרנק, עמיר בניון עם תזמורת ירושלים מזרח ומערב, אלי מרכוס, אביתר בנאי, שולי רנד, אברהם פריד במופע צמאה, בן ציון מילר, מוטי שטיינמץ ואחרים.

==קישורים חיצוניים==

* תמר זיגמן, [http://blog.nli.org.il/avinu_malkeinu/ גלגולי הפיוט "אבינו מלכנו"] "מהתלמוד ועד ברברה סטרייסנד", באתר הספרייה הלאומית, ינואר 2017
* [https://ashreinu.app/#/player/playlist~the-rebbe-sings_clip~148 קטע אודיו שהרבי מליובאוויטש שר את הניגון], תמוז תשכ"ד 
* [https://www.youtube.com/watch?v=GwKW5-g52O4 אבינו מלכנו], זלמן ברונשטיין, מקהלת ניחו"ח, פסטיבל קיסריה, 1966 
* [https://youtu.be/I5Z_D97X24g אבינו מלכנו], אברהם פריד, עם תזמורת פילהרמונית באתר יוטיוב
* [https://he.chabad.org/multimedia/media_cdo/aid/3481323 אבינו מלכנו], שמחה פרידמן, באתר בית חב"ד

==הערות שוליים==

קטגוריה:ניגוני חב"ד
קטגוריה:שירי המאה ה-18
קטגוריה:ניגוני הרבי שניאור זלמן מלאדי
NF

ניתן ג'ון פוירשטיין (באנגלית: Nathan John Feuerstein; נולד ב-30 במרץ 1991), הידוע בשם הבמה NF (מעוצב כ-ИF), הוא ראפר, זמר ופזמונאי אמריקאי.

== ביוגרפיה ==
נולד ב-30 במרץ 1991 בגלדווין שבמישיגן. הוריו התגרשו בילדותו<ref></ref> וב-2009 הוא סיים את לימודיו בתיכון גלדווין <ref></ref>.

ב-29 בנובמבר 2010, פוירשטיין הוציא באופן עצמאי את אלבום הבכורה שלו Moments, תחת שמו האמיתי. ב-2 באוגוסט 2011, הוציא את סינגל הבכורה שלו "Alone".

ב-2 במאי 2012, הוציא את מיני-אלבום הבכורה שלו, I'm Free. האלבום כלל תשעה שירים, בהם סינגל הבכורה שלו, "Alone" ורמיקס לאותו השיר בהשתתפות הזמר שון סימונדס.

ב-2015, לאחר שחתם בחברת קפיטול רקורדס, הוציא לאור את אלבומו המסחרי הראשון, Mansion. האלבום זכה לשבחים רבים ממבקרי המוזיקה והגיע למקום הראשון במצעד האלבומים הנוצריים של בילבורד.

ב-22 באפריל 2016 הוציא את אלבום האולפן המסחרי השני שלו, Therapy Session. האלבום הגיע למקום הראשון בשני מצעדי הבילבורד, מצעד אלבומי הראפ ומצעד אלבומי הגוספל. כמו כן, האלבום זכה ב"אלבום השנה" של טקס פרסי ה-GMA.

ב-6 באוקטובר 2017, הוציא את אלבום האולפן השלישי שלו, Perception. האלבום הגיע למקום הראשון במצעד בילבורד 200, מה שהפך אותו לאלבום הראשון של הראפר שהגיע למקום הראשון במצעד זה. כמו כן, האלבום הוכתר כ"אלבום פלטינה" על ידי איגוד תעשיית ההקלטות האמריקאי, הדני והקנדי.

ב-19 בינואר 2018,הוציא את הסינגל "No Name" בו מספר על צמיחתו כאומן ועל התמודדותו עם ההצלחה ותהילה.

ב-30 במאי 2019 הוציא את אלבומו הרביעי, The Search. האלבום הגיע למקום הראשון בבילבורד 200. ב-3 בדצמבר 2019, הוציא את הסינגל "Paid My Dues".

ב־20 באוקטובר 2020, הוציא את הסינגל "Chasing". בשיר מופיעה המעריצה האוסטרלית בת ה-15, מיקיילה סיפל, שהעלתה קאבר שלה לשיר, מה שהעניק השראה לניתן וגרם להעלאת השיר באופן רשמי.

ב-18 בפברואר 2021, הוציא את הסינגל "Clouds" ואתו הכריז על המיקסטייפ שלו שיצא לאור ב-26 במרץ 2021. ב-11 במרץ 2021, הוציא את הסינגל "Lost" באירוח הראפר הופסין. ב-26 במרץ 2021 הוציא את המיקסטייפ Clouds (The Mixtape). המיקסטייפ הגיע למקום השלישי במצעד הבילבורד 200.

ב-16 בפברואר 2023 הוציא את הסינגל "Hope" והכריז על אלבום האולפן החמישי שלו באותו השם. הוא הוציא סינגל נוסף בשם "Motto" ב-9 במרץ 2023. Hope שוחרר ב-7 באפריל 2023, יחד עם הקליפ לסינגל "Happy". האלבום הגיע למקום הראשון במצעד בילבורד 200 ובכך הפך לאלבום השלישי של הראפר שהגיע למקום הראשון במצעד זה.

== חיים אישיים ==
ניתן ג'ון פוירשטיין נולד בגלדווין שבמישיגן ב-30 במרץ 1991. הוריו התגרשו בילדותו, והוא גדל אצל אמו עד שאביו לקח אותו תחת חסותו בשל התעללות שעבר בידי בן זוגה של אמו. ניתן למד בתיכון גלדווין ושיחק בנבחרת הכדורסל. בשנת 2009 נפטרה אמו של ניתן עקב מנת יתר. ב-2016, הוציא ניתן את השיר "How Could You Leave Us" לזכר אמו. בספטמבר 2018, התחתן עם ברידג'ט דורמוס. ב-28 בינואר 2021, הודיע ניתן בחשבון האינסטגרם שלו שאשתו בהריון.

ב-13 באוגוסט 2021 נולד בנו בקהאם ג'ון פוירשטיין.

== דיסקוגרפיה ==
=== אלבומי אולפן ===
* 2010: Moments
* 2015: Mansion
* 2016: Therapy Session
* 2017: Perception
* 2019: The Search
* 2023: Hope

===מיקסטייפים===
* 2021: Clouds (The Mixtape)

=== מיני-אלבומים ===
* 2012: I'm Free
* 2014: NF

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:אמנים אמריקאים הידועים בשם במה
קטגוריה:אמריקאים שנולדו ב-1991
מנסן

מנסן (באנגלית: Mansun) הייתה להקת רוק אלטרנטיבית, שהוקמה בצ'סטר, שבאנגליה, בשנת 1995. המזוהה גם עם תת-הז'אנר, בריט פופ.

== היסטוריה ==
חברי הלהקה נפגשו בתחילת שנות התשעים, שניים מהם עבדו יחדיו בתעשיית הדפוס כמרטשי תמונות והתיידדו עקב הערצתם לדייוויד בואי וללהקות גל חדש כגון דוראן דוראן וABC. ההרכב הראשוני של הלהקה התגבש תוך כדי בילוי במועדונים בליברפול ונגינה משותפת. סולן הלהקה, פול דרייפר היה חבר בעברו בצמד האלקטרוני גרינד.

הלהקה נקראה בתחילה גריי לנטרן והדמו שהקליטים משך את תשומת ליבן של חברות התקליטים, אך השם "גריי לנטרן" לא מצא חן בעיני אנשי תעשיית המוזיקה והשם שונה לMansun, על-פי שם בי-סייד של הוורב, "A Man Called Sun"

הלהקה החלה להופיע ב-1995 לאחר שיצא להם סינגל בכורה ומספר אלבומי EP.

בפברואר 1997 יצא אלבום הבכורה המצליח של הלהקה Attack of the Grey Lantern. הסינגל הבולט Wide open space היה להיט גם בישראל. 

Six, אלבומה השני של הלהקה יצא ב-1998 והיו בו, מלבד אינדי ובריט פופ, גם השפעות של רוק מתקדם, האלבום לא הצליח מסחרית, אך העמיד ללהקה גרעין גדול של מעריצים ומעריכים בתעשיית המוזיקה.

Little Kix, אלבום האולפן השלישי של הלהקה יצא בשנת 2000. האלבום הוקלט באסטוריה, שהיה אולפן בבעלות גיטריסט פינק פלויד דייוויד גילמור, האלבום היה יותר קליל מSix, אך לא הצליח לשחזר את ההצלחה של האלבום הראשון, דבר שבסופו של דבר הוביל לפירוק הלהקה.

באפריל ומאי 2002 יצאה הלהקה לסיבוב הופעותיה האחרון בבריטניה.

לאחר חודשים של ספקולציות, הוכרז ב־2 במאי 2003 על פירוק הלהקה, אף על פי ששירים חדשים הוקלטו, חלקם יצאו באוסף "קלפטומניה" שיצא ב-2004.

חלק מחברי הלהקה פנו לקריירת סולו, פול דרייפר ערך מספר סיבובי הופעות עם שירי הלהקה, האחרון שבהם בשנת 2019.

== דיסקוגרפיה ==

* Attack of the Grey Lantern (1997)
* six (1998)
* Little kix (2000)
* Kleptomania (2004)

==קישורים חיצוניים==
* 

קטגוריה:להקות רוק אלטרנטיבי
קטגוריה:להקות בריטיות
קטגוריה:להקות בריטפופ
דברים שבעל פה אי אתה רשאי לכותבן

דברים שבעל פה אי אתה רשאי לכותבן הוא האיסור לכתוב את התורה שבעל פה. מעיקר הדין, אסור היה לכתוב כל דבר תורה נוסף על התנ"ך, וכל שאר הפירושים, החידושים וההלכות צריכים להאמר בעל פה בלבד. ברבות השנים, בשל הכלל עת לעשות לה' הפרו תורתך, התירו לכתוב דברי תורה, כי ראו שאיסור הכתיבה עלול להוביל לשכחת התורה. כיום, נוהגים לכתוב דברי תורה ללא הגבלה.

== מקור הדין ==
מקור הדין הוא במקרא על פי פירוש התלמוד:

רבי יהודה בר נחמני דורש מהשינוי בפסוק בין כתיבה לבין אמירה בעל פה את ההלכה שדברים שבכתב אי אתה רשאי לאומרם בעל פה ואילו דברים שבעל פה אי אתה רשאי לכתוב אותם.

ישנה מחלוקת בפוסקים, האם איסור זה הוא מדאורייתא או מדרבנן או שאין בדבר איסור ממש.
== דין האיסור ==
=== טעם האיסור ===
בטעם האיסור נחלקו המפרשים:
* הר"ן כותב שהטעם בכך הוא שלא ניתן לרדת לעומק הביאורים של התורה שבכתב כי אם על ידי מלאכת הלימוד של רב לתלמיד. אילו היו הדברים נכתבים בכתב, הייתה אפשרות של מכשול בכך שהתלמיד יסתפק ברמת הבנה הנקנית מן הכתובים, אף על פי שהבנה זו איננה שלמה.
* ר' צדוק הכהן מלובלין כתב שהמילה הכתובה אינה יכולה לכלול את עומקה של המילה המדוברת. לדבריו, המילה עוצמתה של המילה המדוברת היא בכך שהדיבור נובע מ"מעמקי הלב", ואילו דברים כתובים אינם יכולים לרדת לאותו עומק.
* הרב יהודה גרשוני כתב שהאיסור לכתוב תורה שבעל פה הוא בשביל שלא לעשות קיום מוחלט לפירוש התורה, אלא 'שתהיה התורה חיה עם האומה ומתפתחת עמה', כלומר שהחכמים בכל דור ודור יוכלו לפרש את התורה לפי השגתם.

=== היתרים לאיסור ===
* רש"י – דבר של חידוש מותר באופן פרטי. היתר זה מתבסס על דברי התלמוד: "דילמא מילתא חדתא שאני" (אולי חידוש שונה, ומותר לכתבו).
* הנצי"ב מוולוז'ין – מותר כתיבה לצורך היחיד, אך לא לשם לימוד ופרסום ברבים. היתר זה נזכר כבר ברמב"ם ונקרא בתלמוד בשם מגילת סתרים, מפני שנכתב בסתר ונועד לקריאה פרטית.

== ההיתר לאיסור ==
חז"ל ראו שבמהלך הדורות נתקשו אנשים לדבוק בתלמוד תורה ולקיים את מצוותיה דבר שמעמיד בסכנה את שלמותה ודיוקה של התורה שבעל פה. מפני זה פסקו חכמים שהצורך לפקח על שמירתה של תורה דוחה את איסור כתיבתה, ודרשו זאת מלשון הכתוב: 

חז"ל דרשו את המילים במובן של "עת לפעול למען ה', כיוון שהפרו העם את התורה". כדי להקל על לימוד התורה וקיומה, הותר ללמד את התורה שבעל-פה מתוך הכתב: 

== ראו גם ==
*דברים שבכתב אי אתה רשאי לאמרם בעל פה
*עת לעשות לה' הפרו תורתך
*עבירה לשמה

==לקריאה נוספת==
* מיכאל ויגודה, [http://www.daat.ac.il/mishpat-ivri/skirot/244-2.htm כתיבת התורה שבעל-פה – איסור שהפך למצווה] באתר דעת

== הערות שוליים ==

2020 05
קטגוריה:הלכה
קטגוריה:תנ"ך
Film.UA

Film.UA היא קבוצה משולבת הגדולה ביותר בתחום הפקות הקולנוע והטלוויזיה במזרח אירופה. הקבוצה מפתחת, מייצרת, מפיצה ומספקת תוכן אורקולי ומגוון שירותים בתחום הקולנוע. משרדיה ממוקמים ברחוב מיקולה זאקרבסקי 22 בקייב, אוקראינה.

אולפן הקולנוע הוקם בנובמבר 2002. זהו המפיק הגדול ביותר של יצירות קולנוע באוקראינה. במרץ 2007 הפכה החברה לקבוצת Film.UA הכוללת חטיבת הפצה, חטיבה ייצור סרטי אנימציה ומגוון משאבים בתחום הפקת קולנוע וטלוויזיה. מתקני החברה מאפשרים לצלם סרטים, סדרות טלוויזיה, תוכניות טלוויזיה, תוכן למדיה חדשה בז'אנרים שונים ולקהלים שונים.

== חברות בת ==
* Film.UA Production, חטיבת ההפקות
** Animagrad, הפקת אנימציה
* FILM.UA Postproduction, חטיבת פוסט פרודקשן
** POSTMODERN
** DCU
** Signal Red
** Tak Treba Production, חטיבת אפקטים ויזואליים CGI, VFX.
* FILM.UA Studio&nbsp;— מתחם קולנוע המשמ לצילומים וגודלו הוא 41,600 מ"ר.
* FILM.UA Distribution, חטיבת הפצת סרטים, המפיצה סרטי קולנוע אוקראיניים למדינות העולם ומשתתפת בפסטיבלים שונים כדוגמת: MIPTV, MIPCOM, Marché du Film, European Film Market בברלין, FILMART בהונג קונג, American Film Market בסנטה מוניקה ועוד.
* [https://film.ua/uk/broadcasting Broadcasting], חטיבת הפצת תוכן
* ערוצי טלוויזיה
** Bolt&nbsp;— &nbsp; הפצת תוכן לטלוויזיה, בשיתוף פעולה עם Star Media.
** ערוץ דאצ'ה
** Epoque – ערוץ לסרטי תעודה
** «FILMUADRAMA»&nbsp;— הקרנת סרטים שהפיקה FILM.UA.
** "36,6"&nbsp;— ערוץ לתוכן רפואי.
** "FILMUALIVE"&nbsp;— ערוץ קולנוע המספק הצצה לתעשיית קולנוע האוקראינית.
החברה מפעילה פקולטה לקולנוע ותומכת בבתי ספר לקולנוע באוקראינה.
* Kinorob, חברה להפקת סרטי קולנוע

== הפקות מקור נבחרות==
*המצודה (2017)
*זכר ברקוט (2019)
*דופק (2020)
*מבקה: שיר היער (2020)

== קישורים חיצוניים ==
* 

קטגוריה:חברות אוקראיניות להפקת סרטים
קטגוריה:אולפני קולנוע
קטגוריה:אולפני טלוויזיה
קטגוריה:קייב: חברות
דופק (סרט)

דופק (באוקראינית: Пульс) הוא שמה של דרמת ספורט אוקראינית באורך מלא בבימויו של סרגיי צ'בוטארנקו, המבוססת על סיפורה האמיתי של ספורטאית ואתלטית אוקראינית, אלופת המשחקים הפאראלימפיים בייג'ינג (2008), שזכתה גם במדליות כסף וארד במשחקים הפאראלימפיים בקיץ 2008, 2012 ו-2016 - אוקסנה בוטורצ'וק. על הפצת הסרט אחראית חברת Film.UA שתכננה להפיץ את הסרט בחלק הראשון של שנת 2020, אך ההקרנה נדחתה למועד לא ידוע, בעקבות התפרצות נגיף הקורונה באוקראינה, שהביאה לסגירת בתי הקולנוע במדינה.

== תקציר עלילת הסרט ==
הספורטאית האוקראינית הצעירה, אוקסנה בוטורצ'וק, גרה בעיירה קטנה וחולמת להגיע לאולימפיאדה. הקריירה הספורטיבית שלה רק מתחילה והיא מציגה תוצאות טובות. אך כתוצאה מתאונת דרכים איומה, היא נפצעת קשה וכמעט מאבדת את ראייתה. כעת, אין לאוקסנה סיכוי לא רק להשתתף במשחקים האולימפיים, אלא גם לחיים נורמליים. עם זאת, היא לא מתכוונת לוותר ומנסה להוכיח שאין מכשולים בדרכה להגשים את החלום. 

== שחקנים ודמויות ==
* נטליה באבנקו - אוקסנה 
* ויקטוריה לבצ'נקו - אולנה, אחותו של אוקסנה 
* נטליה דוליה - אמא 
* אלכסנדר קובזר&nbsp;- אב 
* סטניסלב בוקלן - מאמן 
* ליליה רבריק - המאמנת אירינה 
* אחטם סיטבלייב - רופא 
* רומן יאסינובסקי - דמיטרו 
* מקסים סמצ'יק - מקס 
* סרגיי לוזנובסקי - סרגיי 
* דריה בריאשווילי - אנה 

== הפקה ==
צילומי הסרט החלו בקייב במרץ 2019. שלב הצילומים השני התרחש ביולי, והשלב השלישי והאחרון, התרחש בספטמבר. על פי העלילה, האירועים המרכזיים מתקיימים באוקראינה, אך הרגע המכריע עבור אוקסנה הוא המשחקים הפראלימפיים בבייג'ינג. הצילומים התרחשן בקייב, כמו גם במחוז קייב - בערים ברווארך ובאוקראינקה. 
ממוזער
אוקסנה בוטורצ'וק לקחה חלק פעיל בעבודות על הפרויקט. הספורטאית ייעצה לתסריטאים ירוסלב וויצ'יץ' ומקסים צ'רניש במהלך כתיבת התסריט וכן עבדה עם השחקנים וצוות ההפקה כדי לשחזר בצורה מדויקת ככל האפשר את האימונים האמיתיים של ספורטאים מקצועיים, כמו גם את הדקויות של הכישורים המוטוריים הנדרשים והתנהגותו של אדם נכה חלקית. 

במהלך הצילומים נטליה באבנקו, המגלמת את אוקסנה בוטורצ'וק, התייעצה עם מאמני ריצה והתאמנה בחדר כושר כדי להשיג כושר טוב ולהבין טוב יותר את ענף הריצה והאתלטיקה. 
== שחרור ==
הסרט היה אמור לצאת באוקראינה ב-19 במרץ 2020, אך ב-11 במרץ 2020, דחו יוצרי הסרט את ההפצה למועד מאוחר יותר בגלל הסגר הכללי שהוטל בעקבות מגפת הקורונה.<ref>[https://detector.media/production/article/175465/2020-03-12-premeri-ukrainskikh-filmiv-toloka-ta-puls-perenosyatsya-cherez-karantin/ Прем'єри українських фільмів «Толока» та «Пульс» переносяться через карантин]. ДМ, 12 березня 2020</ref> 
== קישורים חיצוניים ==
* באתר Film.UA
* באתר Kinorob
 
== הערות שוליים == 

קטגוריה:סרטי 2020
קטגוריה:סרטי ספורט
קטגוריה:סרטים אוקראיניים
קטגוריה:סרטי דרמה
קטגוריה:אולימפיאדה
קטגוריה:סרטים באוקראינית
קטגוריה:סרטים שיציאתם נדחתה בעקבות מגפת הקורונה
Kinorob

Kinorob (באוקראינית: Кінороб) היא חברת קולנוע אוקראינית המפיקה סרטים עלילתיים לקהל הרחב. מהווה חברה בת של קבוצת Film.UA והוקמה בשנת 2014. 
== היסטוריה ==
פרויקט הבכורה "הקרב על סבסטופול" הפך לסרט האוקראיני הראשון שהפיצה החברה האמריקאית פוקס המאה העשרים, הסרט שמגולל את סיפורה של צלפית ממלחמת העולם השנייה קיבל 19 פרסים ו-20 מועמדויות בפסטיבלי קולנוע בינלאומיים, והזכויות להקרנת הסרט נמכרו ל-22 מדינות.

מאז, Kinorob עובדת על פיתוח והפקה של פרויקטים אוקראינים וסרטים משותפים עם מדינות שונות להפקה המבוססים על תסריטים מקוריים ומבוססים על יצירות ספרותיות ידועות<ref>[https://kinorob.com/uk/about Про нас]. kinorob.com/uk/, 2019</ref>. 
== הפקות מקור == 
* הקרב על סבסטופול (2015) 
* המצודה (2017) 
* מחיר האמת (2019) 
* פולינה (2019) 
* זכר ברקוט (2019) 
* דופק (2020) 
* אן מקייב (2020)

== קישורים חיצוניים ==
* 

== הערות שוליים ==

קטגוריה:חברות אוקראיניות להפקת סרטים
קטגוריה:קייב: חברות
אמיליה ברייטמן

אמיליה ברייטמן (באנגלית: Amelia Brightman; נולדה ב-31 בינואר 1979) היא זמרת-יוצרת ופזמונאית אנגלייה, הידועה בזכות היותה חלק מהלהקה המצליחה, גרגוריאן.<ref></ref> במהלך הקריירה שלה, הקליטה ברייטמן עשרות שירים ואלבומים, תוך שהוציאה שני אלבומי אולפן משל עצמה בשנת 2016 ו-2017.<ref name=":0"></ref>

בשנת 2001, הקליטה ביחד עם גרגוריאן ואחותה שרה ברייטמן את הלהיט "Moment of Peace".<ref name=":1"></ref><ref></ref><ref></ref>

== ביוגרפיה ==
אמיליה ברייטמן נולדה ב-31 בינואר 1979, לגרנוויל ג'פרי ברייטמן (1934–1992) ופולה ברייטמן (נולדה בשם: הול). ברייטמן נולדה למשפחה בת שישה ילדים.<ref name=":0" /> כמו כן, אחותה הגדולה היא שרה ברייטמן, שנחשבת לאחד מהאמנים המצליחים ביותר בכל הזמנים, עמה הקליטה שירים כמו "Moment of Peace".<ref name=":1" />

ברייטמן בדומה לאחותה שרה, שקיבלה חינוך מוזיקלי אינטנסיבי מגיל צעיר, וכבר בגיל 3 החלה ללמוד בלט, עסקה גם היא במוזיקה מגיל מאוד צעיר.

== קריירה מוזיקלית ==
ברייטמן חברה בגרגוריאן; להקה גרמנייה שהוקמה על ידי פרנק פיטרסון ומבצעת מזמורים גרגוריאניים, בהשראת שירי פופ ורוק מודרניים. הלהקה כוללת בתוכה הרמוניה קולית וליווי אינסטרומנטלי. חברי הלהקה התחרו על הניסיון לייצג את גרמניה בתחרות האירוויזיון 2016 בסטוקהולם, שוודיה. לבסוף, סיימה במקום החמישי, עם 9.06% קולות. במהלך הקריירה שלה, הוציאה הלקה עשרות אלבומי מוזיקה ואלבומי אוסף שונים, תוך שביקרה בישראל בשנת 2016.<ref></ref>

במהלך קריירת הסולו שלה, הוציאה ברייטמן את אלבום הבכורה שלה Amelia Brightman, בשנת 2016.<ref></ref> האלבום זכה להצלחה. בהמשך, הוציאה את המהדורה המחודשת הראשונה שלה, The Fairest of the Seasons, שזכתה להצלחה נאה גם כן.<ref></ref> בשנת 2017, השתתפה בסיבוב ההופעות של שרה, "Royal Christmas Gala".<ref></ref><ref></ref><ref></ref><ref></ref>

בשנת 2022 הוציאה את הסינגל "Sleeping Satellite".<ref></ref>

== דיסקוגרפיה ==
=== אלבומי אולפן ===
* 2016: Amelia Brightman

=== מהדורות מחודשות ===
* 2017: The Fairest of the Seasons

== קישורים חיצוניים ==
* 

== הערות שוליים ==

קטגוריה:שרה ברייטמן
קטגוריה:זמרות בריטיות
קטגוריה:זמרים בריטים
קטגוריה:זמרות-יוצרות בריטיות
קטגוריה:בריטיות שנולדו ב-1979
קטגוריה:בריטים שנולדו ב-1979
נונאטאק קיי

נונאטאק קיי או נונאטאק קאי (באנגלית: Kay Nunatak) הוא נונאטק סלעי כהה בצד הדרומי של מפרץ מובילויל, בחוף באומן - בחוף המזרחי של חצי האי אנטארקטיקה, שבאנטארקטיקה.

גובהו של הנונאטאק 500 מטרים מעל פני הים.

הנונאטאק מהווה את הקצה הצפוני ביותר של רמת היצ'קוק.

== היסטוריה ==
=== גילוי הנונאטאק ===

הנונאטאק צולם מהאוויר על ידי סר הוברט וילקינס ב־20 בדצמבר 1928, ועל ידי לינקולן אלזוורת' בשנת 1935.

הנונאטאק נסקר על הקרקע על ידי סקר שטחי חסות איי פוקלנד בדצמבר 1958.

=== מקור השם ===

שמו של הנונאטאק ניתן לו בשנת 1952 על ידי הוועדה המייעצת לשמות אנטארקטיים.

הנונאטאק נקרא על שמו של ג'ון ד. קיי (John D. Kay), חבר האגודה הגאוגרפית האמריקאית, אשר השתמש בתצלומי האוויר להכנת מפת האזור לראשונה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:7797 נונאטאק קיי] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109581 נונאטאקי קיי] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=7397&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאק קיי] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=7797&fid=antgeo_112 תצלום לוויין של אזור נונאטאק קיי]

== הערות שוליים ==

קיי
קיי
הווארד רוזנברג

הווארד אנתוני רוזנברג (באנגלית: Howard Anthony Rosenberg; נולד ב-10 ביוני 1942) הוא מבקר טלוויזיה אמריקאי.

== ביוגרפיה ==
רוזנברג נולד בקנזס סיטי שבמיזורי. הוא סיים תואר ראשון בהיסטוריה באוניברסיטת אוקלהומה בשנת 1964 ותואר שני במדעי המדינה באוניברסיטת מינסוטה (1966). בשנים 1965–1966, במהלך לימודיו במינסוטה, ערך את השבועון "White Bear Weekly", ולאחר מכן היה כתב ב-"Moline Dispatch" בשנים 1966–1968. הוא עבד ב"לואיוויל טיימס" משנת 1968 ועד 1978, תחילה ככתב כללי, אחר כך ככתב פוליטי, ולבסוף כמבקר טלוויזיה.<ref></ref> בשנת 1978 החל לעבוד ב"לוס אנג'לס טיימס", ושימש מבקר הטלוויזיה של העיתון במשך 25 שנה. בשנת 1985 זכה בפרס פוליצר לביקורת .<ref></ref> רוזנברג טבע את המונח "אמנויות לחימה משולבות", (MMA), בסקירה שלו לאירוע הראשון של האליפות הלחימה האולטימטיבית (UFC) ב"לוס אנג'לס טיימס" ב-15 בנובמבר 1993.<ref></ref> בטור שפרסם זמן קצר לאחר פיגועי 11 בספטמבר 2001, אמר רוזנברג כי נשיא ארצות הברית ג'ורג' ווקר בוש נראה "נוקשה ונערי". זה הוביל לבקשות לפיטוריו והוא הצהיר שקיבל מכתבים שקראו לו "אוסמה בן רוזנברג" בגלל המחלוקת. באוגוסט 2003 פרש רוזנברג.<ref name="rosenberg_to_retire_2003_07_28_la_times">[http://articles.latimes.com/2003/jul/28/entertainment/et-rosenberg28 "Rosenberg to retire Aug. 8,"] July 28, 2003, Los Angeles Times</ref>

רוזנברג היה שופט בחבר השופטים של פרס פיבודי משנת 1996 עד 2003.<ref></ref> הוא חיבר אנתולוגיה של מאמריו, "Not So Prime Time: Chasing the Trivial on American Television" (2005), וכתב את הספר "No Time to Think: The Menace of Media Speed and the 24-Hour News Cycle" עם צ'ארלס פלדמן (2008). הוא מלמד מספר קורסים בביקורת טלוויזיה כמרצה מן החוץ (adjunct professor) בבית הספר לאומנויות הקולנוע של אוניברסיטת דרום קליפורניה.

== חיים אישיים ==
בתו של רוזנברג, קירסטן רוזנברג , ניהלה מאפייה טבעונית בוושינגטון הבירה, והיא הזמרת הראשית של להקת המחווה הנשית "The Iron Maidens".<ref></ref>

== קישורים חיצוניים ==
* 

==הערות שוליים==

קטגוריה:מבקרי טלוויזיה
קטגוריה:מבקרים אמריקאים
קטגוריה:בוגרי אוניברסיטת אוקלהומה
קטגוריה:בוגרי אוניברסיטת מינסוטה
קטגוריה:זוכי פרס פוליצר: ביקורת
קטגוריה:אמריקאים שנולדו ב-1942
רמת היצ'קוק

רמת היצ'קוק (באנגלית: Hitchcock Heights) היא רמה הררית המכוסה ברובה קרח, בצידו הדרומי של מפרץ מובילויל, בחוף המזרחי של חצי האי האנטארקטי, באזור חוף באומן של ארץ גרהאם שבאנטארקטיקה.

גובהה של הרמה 1,800 מטרים מעל פני הים.

הרמה ממוקמת בין קרחון מאייטלנד וקרחון אפולו.

== היסטוריה ==
=== גילוי הרמה ===

הרמה צולמה מהאוויר על ידי סר הוברט וילקינס ב־20 בדצמבר 1928, ועל ידי לינקולן אלזוורת' בשנת 1935.

הרמה צולמה מהאוויר על ידי סקר שטחי חסות איי פוקלנד בשנת 1947; מיפוי נוסף בוצע על ידי סקר שטחי חסות איי פוקלנד, בשנת 1958.

=== מקור השם ===

שמה של הרמה ניתן לה בשנת 1952 על ידי הוועדה המייעצת לשמות אנטארקטיים; בתחילה ניתן השם "הר היצ'קוק" להר הגבוה ביותר ברמה.

רק לאחר המיפוי של שנת 1958, ניתן שם ההר לרמה כולה.

ההר (ואחריו הרמה) נקראו על שמו של צ'ארלס ב. היצ'קוק (Charles B. Hitchcock), חבר החברה הגאוגרפית האמריקאית, אשר השתמש בתצלומי האוויר להכנת מפת האזור לראשונה.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:6811 רמת היצ'קוק] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109327 רמת היצ'קוק] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=6413&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת היצ'קוק] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25615582 מפת אזור רמת היצ'קוק]

== הערות שוליים ==

היצ'קוק
היצ'קוק
איינור איידין

איינור איידין (בטורקית: Aynur Aydın; נולדה ב-15 בדצמבר 1985) היא זמרת-יוצרת טורקייה. בשנת 2011, הוציאה את אלבום הבכורה שלה , אשר זכה להצלחה בעיקר בטורקיה.<ref></ref> בשנת 2016, יצא אלבומה השני Emanet Beden, שזכה להצלחה רבה ברחבי העולם ובפרט בטורקיה.<ref></ref><ref></ref>

== חיים וקריירה ==
איינור איידין נולדה במינכן, גרמניה המערבית, להורים טורקיים, ב-15 בדצמבר 1985.<ref></ref><ref></ref> היא החלה לשיר בגיל 10 וביצעה את הופעותיה הראשונות בתיאטראות הילדים והנוער. כדי לשפר את כישורי השירה שלה, היא החלה לעשות מופעי במה בקנה מידה יותר גדול בגיל 18.<ref name=":0"/> בשנת 2000 הצטרפה ללהקה בשם Sürpriz והקליטה איתה את אלבומה הראשון.<ref name=":0"></ref><ref name=":1"></ref> האלבום הוקלט באיסטנבול, טורקיה.<ref name=":0" /><ref name=":1" /> לאחר מכן, הצטרפה ללהקה Tagtraeumer. הלהקה ניסתה לייצג את גרמניה באירוויזיון 2003 עם שירה "Mükemmel Dünya İçin".<ref></ref><ref></ref>

אלבום הבכורה שלה הוקלט באולפני קוסמוס.<ref></ref><ref></ref> בנוסף, הקליטה שירים שנכללו לבסוף באותו האלבום, . איידין, ביחד עם פזמונאים טורקיים נוספים, כתבו, הלחינו והפיקו את כל שירי האלבום. הווידאו קליפ הראשון שהוציאה היה עבור השירים "Yenildim Daima" ו-"DNA" שהוא הגרסה האנגלית של אותו השיר. הקליפ השני שהוציאה היה עבור השירים "Meas Up" והגרסה הטורקית שלו "Yanı Başıma". לאחר מכן, היא השתתפה בפרויקט מוזיקלי של ארדם קיניי, תוך שביצעה במסגרתו את השיר "İşporta". ביולי 2012, צולם הקליפ הרשמי של השיר בבלגיה. הקליפ בוים על ידי אנול קורקמז.<ref></ref> באפריל 2016 יצא אלבום האולפן השני שלה Emanet Beden.<ref></ref> מתוך האלבום בלטו שני השירים "Günah Sevap" ו-"Bi Dakika", שהגיעו למקום השלישי במצעד המוזיקה הטורקי.<ref></ref><ref></ref> בדצמבר 2017 היא הוציאה את הסינגל "Bana Aşk Ver", בו שיתפה פעולה עם טורק בורקיאו.<ref></ref> מאז 2017, היא הוציאה את שלושת הסינגלים "Salla" (2018), "Düşüne Düşüne" (2019) ו-"Gel Güzelim" (2019).<ref></ref><ref></ref><ref></ref>

== דיסקוגרפיה ==
=== אלבומי אולפן ===
* 2011: 
* 2016: Emanet Beden

=== סינגלים ===
*2013: "Life Goes On"
*2015: "Günah Sevap"
*2016: "Bi Dakika"
*2017: "Bana Aşk Ver"
*2018: "Salla"
*2019: "Düşüne Düşüne"
*2019: "Gel Güzelim"
*2020: "Yağdır" <small>(בהשתתפות דמלה ילדיז)</small>
*2020: "Sahiden" <small>(בהשתתפות בוניאס הרק)</small>
*2021: "Sor Gel"
*2022: "Bilmece"

== קישורים חיצוניים ==

* 

== הערות שוליים ==

קטגוריה:זמרות פופ טורקיות
קטגוריה:זמרות טורקיות
קטגוריה:זמרות-יוצרות טורקיות
קטגוריה:טורקיות שנולדו ב-1985
יחסי יפן–ליכטנשטיין

יחסי יפן–ליכטנשטיין (ביפנית: 日本とリヒテンシュタインの関係, בגרמנית: Japan-Liechtenstein Beziehungen) הם היחסים הדיפלומטיים בין יפן לבין נסיכות ליכטנשטיין. שתי המדינות כוננו יחסים דיפלומטיים רשמיים ביוני 1996. יפן אינה מיוצגת בליכטנשטיין, הן בדרג השגרירות והן בדרג הקונסולרי. יפן האמינה את שגרירותה שבברן, בירת שווייץ על ליכטנשטיין. ליכטנשטיין אינה מיוצגת ביפן, הן בדרג השגרירות והן בדרג הקונסולרי.

==השוואה מדינית==
{| class="wikitable"
! scope="col" style="width: 12%;" | מדינה
! 
! 
|-
|
שם בשפה הרשמית
| בגרמנית: Fürstentum Liechtenstein
| ביפנית: 日本
|-
| מפה
 150px
|-
| סמל
 150px
|-
|
דגל
 150px
|-
| עיר בירה
| ואדוץ

קואורדינטות של הבירה = 
| טוקיו

קואורדינטות של הבירה = 
|-
|הקמה
| התפוררות האימפריה הרומית הקדושה1806
| המאה ה-7 לפנה"ס
|-
|אוכלוסייה
| 39,137 נפש (יולי 2020)
| 125,507,472 נפש (יולי 2020)
|-
|צפיפות האוכלוסייה
| 244.61 נפש לקמ"ר
| 332.11 נפש לקמ"ר
|-
|שטח
| 160 קמ"ר
| 377,915 קמ"ר
|-
|אחוז שטח המים
| זניח
| 0.8%
|-
| שפות
| גרמנית (רשמית).
| יפנית (לאומית); אין שפה רשמית במדינה.
|-
|דת
| 76% קתולים8.5% פרוטסטנטים1.4% נוצרים אורתודוקסים4% מוסלמים5.4% חסרי דת
| 51.82% שינטו34.9% בודהיזם4.0% כתות שינטו2.3% נצרות7.0% לא ענו
|-
| תמ"ג
| 4,978 מיליון $
| 5,443,000 מיליון $
|-
| תמ"ג לנפש
| 127,194 $
| 43,368 $
|-
| HDI
| 0.917 (גבוה מאוד)
| 0.909 (גבוה מאוד)
|}

==יפנים בליכטנשטיין==
נכון לדצמבר 1998, חיים בליכטנשטיין תשעה אזרחים יפנים.

==ביקורים רמי דרג==
===מיפן לליכטנשטיין===
* שנת 1984 – הנסיך לשעבר נארוהיטו.
* שנת 1985 – הנסיך לשעבר נארוהיטו.
* שנת 1988 – סאיאקו, נסיכת נורי.
* שנת 1989 – פומיהיטו, נסיך אקישינו.

===מליכטנשטיין ליפן===
* שנת 1986 ו-1989– הנס אדם השני, נסיך ליכטנשטיין ורעייתו, מריה קינסקי, רוזנת וצ'יניץ וטטאו.
* שנת 1990– אלויס, יורש העצר של ליכטנשטיין.
* שנת 1998– הנסיכה נורה.

==קישורים חיצוניים==

[https://www.mofa.go.jp/index.html משרד החוץ של יפן]
[https://www.regierung.li/ministries/ministry-of-foreign-affairs-justice-and-culture משרד החוץ של ליכטנשטיין]

==הערות שוליים==
מפקד ברבורים

פוקדי הברבורים מטעם המלכה, על התמזה באבינגדון]] 
סירות נמוכות כך שניתן יהיה לתפוס אותם בקלות רבה יותר.]] 
מפקד ברבורים או אַפִּינְג ברבורים (באנגלית: Swan upping; מילולית: העלאת ברבורים) הוא טקס שנתי באנגליה, הנערך מאז המאה ה-12, בו נתפסים הברבורים על נהר התמזה, נספרים, מטובעים ומשוחררים.

== היסטוריה ==

למלוכה הבריטית בעלות על כל הברבורים הלא מסומנים שבשטח הממלכה המאוחדת. יחד עם זאת, הכתר יכול היה לתת זכויות בברבורים בגוף מים מסוים, בצו מלכותי, לגוף אחר. עד המאה ה-16 נהוג היה לתת זכויות בברבורים לבעלי אדמות שהיו הבעלים של אגם.

כיום (2020) רק לשתי גילדות רשומות (ליוורי קומפני) של העיר לונדון הם בעלי זכויות בברבורים, ולכן הברבורים השוחים במי התמזה מחולקים בין בית המלוכה, גילדת יבואני היין (Worshipful Company of Vintners) וגילדת צבעי הבדים (Worshipful Company of Dyers).

== תיאור הטקס ==

במסגרת הטקס, נתפסים הברבורים, ומחולקים בין שלושת הבעלים של הברבורים. כיום - המטרה המעשית של הטקס היא לערוך מפקד ברבורים ולבדוק את בריאותם.

הפוקדים מכונים "אַפֶּרִים" (Uppers), בשל תפקידם - להעלות את הברבורים מהמים.

הטקס מתרחש מדי שנה בשבוע השלישי של יולי.

במשך חמישה ימים, האפרים מטעם כל אחד משלושת הגופים, מפליגים במעלה התמזה בסירות, מסנברי שעל התמזה, ועד אבינגדון שעל התמזה.

הברבורים שנתפסים על ידי האַפֶּרִים מטעם המלכה (תחת פיקוחו של "סמן הברבורים המלכותי") אינם מסומנים, אולם מטבעת עליהן טבעת עבור מאגר המידע של הקרן הבריטית לאורניתולוגיה. הברבורים הנתפסים על ידי האַפֶּרִים מטעם הגילדות, מסומנים בטבעות על רגלם השנייה.

בעבר נהגו לנקב את מקורי הברבורים.

== היסטוריה ==

ב־20 ביולי 2009, השתתפה המלכה אליזבת השנייה, כ"אדונית הברבורים" (Seigneur of the Swans), לראשונה בתקופת מלכותה בטקס. זו הייתה הפעם הראשונה בה המונרך צפה באופן אישי בטקס מזה מאות שנים.

בשנת 2012, זרימת נהר גבוהה יוצאת דופן לקראת הקיץ הובילה לביטול חלקי של הטקס (בחלק הנהר שבין מסנברי שעל התזמה ועד וינדזור). ביטול זה הוא הביטול הידוע היחיד של הטקס ב-900 השנים בו נערך הטקס.

==גלריית תמונות ==
<center><gallery mode=packed heights=200px>
קובץ:Life on the upper Thames - swan-upping (1875).jpg|"מפקד ברבורים", ציור משנת 1875
קובץ:Swan Uppers in Sunbury Lock. - geograph.org.uk - 122604.jpg|סמן ברבורים מטעם גילדת צובעי הבדים, במהלך מפקד 2004
קובץ:Vintners' swan marker.jpg|סמן ברבורים מטעם גילדת מיבאי היין, במדיו הרשמיים, במהלך מפקד 2011
קובץ:Toasting the Queen.jpg|הרמת כוס לכבוד המלכה, במפקד 2011
</gallery></center>

== קישורים חיצוניים ==

* 
* [https://www.royal.uk/swans אתר רשמי - באתר בית המלוכה הבריטי]
* [http://www.royalswan.co.uk/ אתר רשמי]
* 
* [http://www.cookham.com/community/news/general/swannupping/swannupping2009.htm תצלומי הטקס - שנת 2009]
* 
* 

== הערות שוליים ==

קטגוריה:טקסים בממלכה המאוחדת
קטגוריה:המלוכה הבריטית
קטגוריה:תמזה
קטגוריה:לונדון: אטרקציות תיירותיות
קטגוריה:חגים ומועדים
קטגוריה:בריטניה: ימי חג ומועד
קטגוריה:אירועים בחודש יולי
קטגוריה:ברבורים בתרבות
יחסי ג'מייקה–רוסיה

יחסי ג'מייקה–רוסיה הם היחסים הדיפלומטיים בין רוסיה לבין ג'מייקה.

== סקירה כללית ==
היחסים הדיפלומטיים בין ברית המועצות לג'מייקה כוננו ב-12 במרץ 1975. ממשלתו של מייקל מאנלי סייעה בחיזוק הקשרים הדו-צדדיים על ידי כיוון מחדש של סחר החוץ מארצות הברית לברית המועצות. בשנים 1977–1979 נערכו מספר הסכמים בין שתי המדינות בנושא סחר, תנועה אווירית, שיתוף פעולה כלכלי, מדעי וטכני, שיתוף פעולה תרבותי ומדעי, עקרונות של שיתופי פעולה בין ארגוני ספורט, על חילופי דברים בתחום הטלוויזיה והרדיו.

הביקור הרשמי הראשון של ראש המדינה הג'מייקנית התקיים בשנת 1979, במהלכו נפגש ראש הממשלה מייקל מנלי עם ליאוניד ברז'נייב.

עם התפטרותו של מייקל מאנלי, יחסי הסחר והכלכלה בין המדינות החלו להצטמצם באחת. מאז 1991 נפסק היבוא הרוסי של בוקסיט מג'מייקה, שהיה בסיס לסחר הדו-צדדי. משלוחי מכוניות לאדה לג'מייקה נפסקו. בשנת 1993 נציגות הסחר הרוסית בקינגסטון נסגרה.

לאחר קריסת ברית המועצות, ממשלת ג'מייקה הכירה בפדרציה הרוסית בינואר 1992 כמדינה יורשת של ברית המועצות.

בתאריכים 11–15 במאי 2006 ביקרה משלחת מג'מייקה בדומא הממלכתית של רוסיה בראשות סרגיי באבורין.

מאז ינואר 2007, ויקטור גברילוביץ זוטין היה שגריר רוסיה בג'מייקה. מאז יוני 2014, שגרירת ג'מייקה ברוסיה היא אן לואיז ג'ובסון.
ספארי (רכב)

צור בלבנון]]
משאית ספארי בלבנון (1985). החיילים יושבים בתצורת "גב אל גב"
משאית ספארי הוא כינוי לכלי רכב צה"לי שנעשה בו שימוש באזורי לחימה בשנות ה-80 של המאה ה-20. כלי הרכב בתצורת משאית, יועד לשינוע גייסות משטח ישראל אל שטחי הלחימה ובחזרה. פיתוחו החל במלחמת לבנון הראשונה ולאחר שמשאיות ספארי הותקפו ונפגעו, הוכנסו לשימוש משאיות ספארי ממוגנות ופותח אף דגם מוקטן וסגור שזכה לשם "ספארון".

לאחר שאוטובוסים ששימשו להיסעים הותקפו מספר פעמים בכבישי דרום לבנון במלחמת לבנון הראשונה, פיתח צה"ל משאיות פתוחות למחצה בהן ישבו הלוחמים במרכז ארגז המשאית בשתי שורות, בתצורת "גב אל גב", כשפניהם ונשקיהם מופנים אל צידי הכביש. משאיות אלו כונו "ספארי" בשל הדמיון היחסי לכלי רכב ששימשו לספארי בשמורות הטבע באפריקה. לעיתים גם הורכבו כנות מאג בדפנות המשאית, לשימוש בהעברת חיילים בין מוצבים בתוך לבנון.

ב-10 במרץ 1985 אירע "אסון הספארי", פיגוע התאבדות שבו התפוצצה מכונית תופת בסמוך לשיירת כלי רכב של צה"ל ליד העיירה הלבנונית מארג' עיון. באירוע נהרגו 12 חיילי צה"ל ו-14 נוספים נפצעו.

בעקבות "אסון הספארי" וריבוי מטעני הצד שהופעלו בעיקר על כלי רכב רך שהסיעו חיילים בלבנון, פיתח חיל החימוש מיגונים למשאיות אלו. דפנות משאיות המרצדס מוגנו בלוחות פלדה שהשאירו רק פתח צר יחסית לאורך הדופן. כמו כן הותקן מיגון לתא הנהג, עיבוי רצפת המשאית בארגז הנוסעים ובתא הנהג, התקנת קשת התהפכות והתקנת וילונות בליסטיים. משקל תוספת המיגון במשאית היה 3.5 טון. בתחילה המיגונים נתנו מענה לירי מנשק קל ולרסיסים בלבד. בהמשך נתן המיגון מענה גם לרקטות RPG ואף לטילי נ"ט מסוג סאגר.
ספארון (2011)

==קישורים חיצוניים==

==הערות שוליים==

קטגוריה:כלי רכב צבאיים
קטגוריה:אמצעי לחימה ישראליים
קטגוריה:כלי רכב שיוצרו בישראל
Image+Nation

לוגו הפסטיבל
Image+Nation (ידוע גם בשם פסטיבל הקולנוע הלהט"בי במונטריאול) הוא פסטיבל קולנוע להט"בי שמתרחש מדי שנה בנובמבר במונטריאול שבפרובינציית קוויבק שבקנדה מאז 1987.<ref>[https://montrealgazette.com/entertainment/movies/imagenation-lgbt-film-fest-expands-its-scope-in-bid-to-help-normalize-gay-experience "Image+Nation: LGBT film fest expands its scope in bid to help 'normalize' gay experience"] . Montreal Gazette, November 27, 2015.</ref><ref>[https://montrealgazette.com/entertainment/movies/image-nation-is-cinematic-hub-for-lgbtq-community "Image + Nation: 10 films to catch at the 2016 edition"] . Montreal Gazette, November 18, 2016.</ref><ref>"Festival celebrates gay and lesbian films". Montreal Gazette, November 11, 1990.</ref> פסטיבל זה הוא פסטיבל הקולנוע הלהט"בי הוותיק ביותר שפועל גם כיום בקנדה.<ref>[https://montrealgazette.com/entertainment/movies/pop-tart-all-you-need-to-know-about-2014-imagenation-montreal-queer-film-festival "Pop Tart: All you need to know about 2014 Image+Nation Montreal queer film festival"] . Montreal Gazette, November 20, 2014.</ref>

מנהלת התכנון של הפסטיבל היא קתרין סטצר, והבמאי המפקח על הפסטיבל הוא צ'ארלי בודריאו.<ref></ref>

== קישורים חיצוניים ==
* 

== הערות שוליים ==

קטגוריה:פסטיבלי קולנוע להט"בים
קטגוריה:מונטריאול: תרבות
איגוד תעשיית ההקלטות היפני

איגוד תעשיית ההקלטות היפני (ביפנית: 日本レコード協会, Nippon Rekōdo Kyōkai; בראשי תיבות: RIAJ) הוא ארגון העוקב אחר כמעט כל ההיבטים של ענף ההקלטות ביפן. האיגוד הוקם בשנת 1942 ולצידו פועל גם ה-Oricon שמעניק תעודות על מכירות.<ref name=":0"></ref><ref></ref><ref></ref>

נכון לשנת 2020, היו"ר והמנכ"ל של האיגוד הוא הירוהומי שיגורורה.<ref name=":0" />

==תעודות על מכירות==
{|class=wikitable
!colspan="6" |תארים
|-
! זהב
! פלטינה
! פלטינה 2×
! פלטינה 3×
! מיליון
! מולטי-מיליון
|-
|align="center" width="80"|100,000
|align="center" width="80"|250,000
|align="center" width="80"|500,000
|align="center" width="80"|750,000
|align="center" width="80"|1,000,000
|align="center" width="80"|2,000,000+
|}

====תארים ישנים (עד יוני 2003)====
{|class=wikitable
!rowspan="2" |פורמט
!rowspan="2" |קריטריון
! colspan="6" |תארים<ref name="riaj0308"></ref>
|-
! זהב
! פלטינה
! פלטינה 2×
! מיליון
! פלטינה 3×
! פלטינה 4×
|-
|bgcolor="#B0E0E6" rowspan="2"|אלבומים
|bgcolor="F8F8FF"|מקומי
|align="center"|200,000
|align="center"|400,000
|align="center"|800,000
|align="center" rowspan="4"|1,000,000
|align="center"|1,200,000
|align="center"|1,600,000
|-
|bgcolor="F5F5F5"|בין-לאומי
|align="center"|100,000
|align="center"|200,000
|align="center"|400,000
|align="center"|600,000
|align="center"|800,000
|-
|bgcolor="#ADD8E6" rowspan="2"|סינגלים
|bgcolor="F8F8FF"|מקומי
|align="center"|200,000
|align="center"|400,000
|align="center"|800,000
|align="center"|1,200,000
|align="center"|1,600,000
|-
|bgcolor="F5F5F5"|בין-לאומי
|align="center"|50,000
|align="center"|100,000
|align="center"|200,000
|align="center"|300,000
|align="center"|400,000
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

יפן
קטגוריה:יפן: תרבות
תרופיתקוס דארטי

תרופיתקוס דארטי (שם מדעי: Theropithecus darti) הוא מין נכחד של קוף דומה לבבון מהמשפחה קופים בעלי זנב שחי במשך תקופת הפליוקן של אפריקה מלפני 3.4 עד ללפני 2.9 מיליון שנה מזמננו. הוא השתייך לסוג תרופיתקוס, בו כלול היום המין בבון זנוב, ובעבר השתייכו מינים גדולים כמו תרופיתקוס אוסוולדי ותרופיתקוס ברומטי.

קוף זה ידוע ממאובנים שהתגלו בתצורת חדר שבעפר, אתיופיה בידי החוקרים ברום וג'נסן והוא תואר ב-1946. באותו אזור התגלו גם ממצאי ראשוני פרטי המין אוסטרלופיתקוס אפרנסיס, הידוע כהומיניד הראשון.

הקוף היה מהקדומים שבבני סוגו, והוא ידוע מכמה שרידי גולגולות שונות, בהם נמצאו הבדלים בגודל בין הזכרים לנקבות, הבדלים המצויים בכל מיני הבבונים המודרניים. הוא היה קטן יותר מהמינים הגדולים בסוג שאולי הגיעו למשקל 100 קילוגרם. הבבון הקדום התקיים לאורך אפריקה דרומה עד דרום אפריקה, וגם באזור של מדבר סהרה הקדום, שהיה פחות חם ויבש מכפי שהיום.

==קישורים חיצוניים==

==הערות שוליים==

קטגוריה:בעלי חיים שתוארו ב-1946
קטגוריה:טקסונים שתוארו בידי רוברט ברום
קטגוריה:גנונים
קטגוריה:פרימטים שחיו בפליוקן
קטגוריה:מאובני טקסונים שתוארו ב-1946
הדיוויזיה ה-113 (האימפריה הגרמנית)

הדיוויזיה ה-113 (בגרמנית: 113. Infanterie Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה ב-20 במרץ 1915, ולמפקדה מונה אלפרד פון קלייסט. הדיוויזיה לחמה בחזית המערבית והשתתפה בקרב שמפאן השני, ובשנת 1916 לחמה בקרב ורדן וב. בשנת 1917 היא לחמה ב, ובשנת 1918 היא השתתפה במתקפת האביב, ובכלל זה ב וב, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-22 בינואר 1919 פורקה הדיוויזיה.

==מפקדים==
* גאורג קרל אוגוסט הילדברנדט (20 במרץ 1915 - 9 במאי 1915)
* מקס פון ווינסקובסקי (10 במאי 1915 - 17 ביוני 1916)
* לאו זונטאג (18 ביוני 1916 - 24 בפברואר 1917)
* ולטר פון ברגמן (25 בפברואר 1917 - 21 בספטמבר 1917)
* פרידריך וילהלם קרל פון פאסוב (22 בספטמבר 1917 - 22 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

113
113
איגוד תעשיית ההקלטות הדרום אפריקאי

איגוד תעשיית ההקלטות הדרום אפריקאי (באנגלית: Recording Industry of South Africa; ובקיצור: RISA או RiSA) הוא ארגון העוקב אחר כמעט כל ההיבטים של ענף ההקלטות בדרום אפריקה. האיגוד החל לחלק תעודות על מכירות בשנת 2006. בארגון חברות ארבע חברות התקליטים הגדולות ביותר: יוניברסל מיוזיק גרופ, EMI, וורנר מיוזיק גרופ וסוני מיוזיק.<ref></ref>

הארגון ממוקם ביוהנסבורג ואחראי גם על חלוקת פרסי המוזיקה הדרום אפריקאית.

== מצעד אלבומים ==
האיגוד מפעיל מצעד של 20 האלבומים המובילים בדרום אפריקה. המצעד משודר בכל יום שבת ברדיו סונדר גרנס ומתבסס על נתוני מכירות שמדווחים על ידי RISA.<ref></ref>

==תעודות על מכירות==
{|class=wikitable
! colspan="2" |אלבומים <small>(לפני דצמבר 2015)</small>
! colspan="3" |אלבומים <small>(מאז דצמבר 2015)</small><ref></ref>
|-
! זהב
! פלטינה
! זהב
! פלטינה
! יהלום
|-
|align="center" width="80"|20,000
|align="center" width="80"|40,000
|align="center" width="80"|15,000
|align="center" width="80"|30,000
|align="center" width="80"|200,000
|}

== ראו גם ==
* איגוד תעשיית ההקלטות האמריקאי
* איגוד תעשיית ההקלטות הבריטי

==קישורים חיצוניים==
* 

== הערות שוליים ==

דרום אפריקה
קטגוריה:דרום אפריקה: תרבות
טריצרומריקס

טריצרומריקס (שם מדעי: Triceromeryx; מילולית: "ראם בעל 3 קרניים") הוא סוג נכחד של מכפיל פרסה ממשפחת הפלאומרכיים, שחי באירופה בתחילת המיוקן לפני 16.9 עד 16 מיליון שנה מזמננו - כך שעל פי הממצאים הוא התקיים פחות ממיליון שנה. סוג זה הוא קרובו של האמפלומריקס, וניתן להתבלבל ביניהם בקלות. הוא הוגדר ב-1946 בידי וייאלטה קומלה (Villalta Commela) קרוספונט פיירו (Crusafont Pairó) ולבוקט (Lavocat). ממצאיו התגלו סמוך לעיר סרגוסה שבצפון-מזרח ספרד משרידים חלקיים של הגולגולת בעיקר.

יונק זה דמה במראהו לג'ירף מעט, ובמקור הוא שויך למשפחת הג'ירפיים, אך ב-2007 הועבר למשפחת הפלאומרכיים, שהיו קרובי הג'ירפיים. יונק זה היה בעל קרניים מוזרות שבלטו מעצם המצח והשתפעו מעלה לצדדים כקרני איילים. המבנה הזכיר את הדינוזאורים הצרטופסיים כמו הסטירקוזאורוס, דבר ייחודי מאוד ליונקים. הוא היה גם בעל ניבים כמו של אייל מושק, והיה צמחוני עקב מבנה השיניים הטוחנות הגדולות.

הוא התקיים לאורך אירופה של תחילת המיוקן ביערות לצד מינים קרובים של מכפילי פרסה וכן מיני פילאים וטורפים שונים.

==קישורים חיצוניים==

קטגוריה:פלאומרכיים
קטגוריה:מכפילי פרסה שחיו במיוקן
קטגוריה:מגה-פאונה של הנאוגן באירואסיה
קטגוריה:מאובני טקסונים שתוארו ב-1946
קטגוריה:יונקים שחיו במיוקן באירופה